અને આ મઠની પ્રવૃત્તિઓ દ્વારા બગાવતનું રણ શિંગુ ફૂંકી સ્થાપિતોની ઊંઘ હરામ કરી દીધી. આ ગાળામાં તેમના વળાંક (૧૯૬૩), પગરવ (૧૯૬૬), સતત (૧૯૭૦), ન્યૂયૉર્ક નામે ગામ (૧૯૯૬) આદિ રચનાઓ પ્રકટ થઈ. તેમનો વળાંક સંગ્રહ ગુજરાતી ગઝલને નવો વળાંક આપનાર યુગ-પ્રવર્તક પુરવાર થયો. ઉપરના પૈકી અંતિમ ત્રણ સંગ્રહોનાં કાવ્યોનું પુનર્મુદ્રણ મળે ન મળે ના ટાઈટલથી સમગ્ર કવિતા ગ્રંથના સ્વરૂપમાં ૧૯૯૬માં થયું. રે મઠે આદિલના સહકારથી ‘રે’, ‘ઉન્મૂલન’, અને ‘ક્રુતિ’ સામયિકો શરૂ કર્યાં. એ ઉપરાંત મિત્રો સાથે મળી ડાબા હાથનો ખેલ (હાયકુ), મૅક બિલીવ (એકાંકી સંગ્રહ), ગઝલ ઉસને છેડી (ઉર્દૂ ગઝલ સંગ્રહ), ગમી તે ગઝલ (ગુજરાતી ગઝલ સંગ્રહ) વગેરે પ્રકટ કર્યાં. હશ્ર કી સુબહ (ઉર્દૂ કાવ્ય સંગ્રહ) એક ઉર્દૂ અને બીજો હિન્દી લીપીમાં એમ બે પુસ્તકોમાં પ્રકટ કર્યો. ૨૦૦૩માં ગઝલના આયનાઘરમાં સંગ્રહ પ્રકટ કર્યો.